als_Latn dik_Latn sag_Latn
Google është duke përshpejtuar përpjekjet për të forcuar kodifikimin e të dhënave të saj, duke synuar që të zvogëlojë mbikëqyrjen jozyrtare mbi informacionin e përdoruesve si pasojë e polemikave NSA PRISM.
“Kjo është një garë armatimi,” tha për gazetën Washington Post, Eric Grosse, zëvendës presidenti për inxhinierinë e sigurisë në Google, duke i përshkruar hakerët e qeverisë si “lojtarët më të aftë në këtë lojë” dhe duke këmbëngulur se gjiganti i kërkimit nuk do të bëjë asgjë për të lehtësuar ndërhyrjen e NSA-së në serverët e saj.
Lajmi se Google do të rrisë dispozitat e saj të sigurisë, vjen pas akuzave në fillim të vitit se kompania, në mesin e emrave të tjerë të mëdhenj si Microsoft, kishin rënë dakord fshehurazi për t’i dhënë qeverisë amerikane qasje në serverët e saj.
Google nuk pranoi të komentojë se si sistemi i modernizuar i kodifikimit do të punojë, por është përshkruar si një sistem me siguri “shumë të fortë” gjatë procesit të transmetimit të të dhënave. Kompania me sa duket është “muaj përpara” në këtë projekt dhe do të përfundojë së shpejti.
Megjithatë, ekspertët e sigurisë sugjerojnë se përdoruesit duhet të jenë realistë në pritjet e tyre, madje edhe kur sistemi i ri i Google të vihen në punë. Masat thjesht do të vonojnë – nuk e parandalojnë – ndërhyrjen e NSA-së dhe natyrisht Google duhet t’i përgjigjet çdo kërkese zyrtare të qeverisë.
(Herë të lexuara: 285)
als_Latn als_Latn als_Latn als_Latn als_Latn als_Latn